
KARČIŲJŲKIEČIŲ ŽOLĖ ŠVF vaistažolių arbata
Karčiųjų kiečių žolė

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 7 dienų Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1. Kas yra KARČIŲJŲ KIEČIŲ ŽOLĖ ŠVF ir kam ji vartojama
2. Kas žinotina prieš vartojant KARČIŲJŲ KIEČIŲ ŽOLĖ ŠVF 
3. Kaip vartoti KARČIŲJŲ KIEČIŲ ŽOLĖ ŠVF  
4. Galimas šalutinis poveikis
5. Kaip laikyti KARČIŲJŲ KIEČIŲ ŽOLĖ ŠVF 
6. Pakuotės turinys ir kita informacija


1.	Kas yra KARČIŲJŲ KIEČIŲ ŽOLĖ ŠVF  ir kam jis vartojamas 

KARČIŲJŲ KIEČIŲ ŽOLĖ ŠVF vaistažolių arbata sudaryta iš įvairios formos karčiųjų kiečių žiedų, stiebų ir lapų gabalėlių mišinio. Spalva pilkšvai žalia. Kvapas stiprus, aromatiškas, specifinis.

KARČIŲJŲ KIEČIŲ ŽOLĖ ŠVF yra tradicinis augalinis vaistinis preparatas, skirtas:
· laikinai gerinti apetitą,
· nedideliems virškinimo sutrikimams šalinti.

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Jeigu per 7 dienų Jūsų savijauta nepagerėjo arba net pablogėjo, kreipkitės į gydytoją.

2.	Kas žinotina prieš vartojant  KARČIŲJŲ KIEČIŲ ŽOLĖ ŠVF 
KARČIŲJŲ KIEČIŲ ŽOLĖ ŠVF vartoti negalima:
· jeigu yra alergija karčiųjų kiečių žolei,
· jeigu yra alergija kitiems graižažiedžių šeimos augalams (arnikoms, vaistinėms ramunėlėms, medetkoms ir kt),
· jeigu yra tulžies takų nepraeinamumas, 
· jeigu yra tulžies pūslės uždegimas, 
· jeigu yra kepenų pažeidimas.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti KARČIŲJŲ KIEČIŲ ŽOLĖ ŠVF vaistažolių arbatą.

Tai ypač svarbu, jeigu sergate tulžies pūslės akmenlige ar kitomis tulžies pūslės ligomis. 

Vaikams
Duomenų apie šio vaisto saugumą vaikams nepakanka, todėl jo nerekomenduojama vartoti vaikams ir paaugliams, jaunesniems nei 18 metų.

Kiti vaistai ir KARČIŲJŲ KIEČIŲ ŽOLĖ ŠVF
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Ypač svarbu pasakyti gydytojui arba vaistininkui, jei vartojate:
· tam tikrų raminančių bei migdančiųjų vaistų, vadinamų  barbitūratais (pvz, fenobarbitalio) arba benzodiazepinais (pvz., lorazepamo, diazepamo). 
	
Vartojimas su maistu ir gėrimais
Nėra jokių duomenų apie vaistažolių arbatos sąveiką su maistu ir gėrimais.
Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
KARČIŲJŲ KIEČIŲ ŽOLĖ ŠVF vaistažolių arbatos nerekomenduojama vartoti nėščioms ir žindančioms moterims.

Vairavimas ir mechanizmų valdymas
KARČIŲJŲ KIEČIŲ ŽOLĖ ŠVF vaistažolių arbata gali sutrikdyti gebėjimą vairuoti ir valdyti mechanizmus, todėl   pavartojus šios vaistažolių arbatos nevairuokiteir nevaldykite mechanizmų.

3.	 Kaip vartoti KARČIŲJŲ KIEČIŲ ŽOLĖ ŠVF 

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Vandeninio užpilo ruošimas
Vieną arbatinį šaukštelį užpilkite 150 ml karšo, bet ne verdančio vandens, uždenkite, po 10 minučių nukoškite, išmirkusias vaistažoles išspauskite ir išmeskite. 

Rekomenduojama dozė ir vartojimas
Rekomenduojama dozė yra 150  ml  užpilo 2-3  kartus per dieną.
· Apetitui gerinti, užpilo gerkite 30 minučių prieš valgį.
· Virškinimo sutrikimams šalinti, nesaldinto užpilo gerkite praėjus 30 minučių po valgio. 

Vartojimo trukmė
Nevartokite šios vaistažolių arbatos ilgiau negu 2 savaites. 
Jeigu per 7 dienų Jūsų savijauta nepagerėjo arba net pablogėjo, kreipkitės į gydytoją.

Pamiršus pavartoti KARČIŲJŲ KIEČIŲ ŽOLĖ ŠVF 
Pamiršus išgerti vaistažolių arbatos, praleiskite pamirštą dozę, vėliau gerkite kaip įprasta. Negalima vartoti dvigubos dozės norint kompensuoti praleistą  dozę.
	
4.	Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Kol kas nėra  žinoma, koks šalutinis poveikis gali pasireikšti vartojant šią vaistažolių arbatą.



Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti KARČIŲJŲ KIEČIŲ ŽOLĖ ŠVF

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje . 

Maišelį laikyti išorinėje dėžutėje, kad preparatas būtų apsaugotas nuo šviesos ir drėgmės.

Ant dėžutės ir maišelio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. 	Pakuotės turinys ir kita informacija 

KARČIŲJŲ KIEČIŲ ŽOLĖ ŠVF sudėtis
Veiklioji medžiaga yra karčiųjų kiečių žolė. Viename grame vaistažolių arbatos yra 1 g Artemisia absinthium L., herba (karčiųjų kiečių žolės). 
Pagalbinių medžiagų nėra. 

KARČIŲJŲ KIEČIŲ ŽOLĖ ŠVF išvaizda ir kiekis pakuotėje
Vaistažolių arbata sudaryta iš įvairios formos žiedų, stiebų ir lapų gabalėlių mišinys. Spalva pilkšvai žalia. Kvapas stiprus, aromatiškas, specifinis.

Popierinis maišelis, kuriame yra 50 g arbatos. Kartono dėžutėje yra vienas maišelis.

Registruotojas ir gamintojas

UAB Švenčionių vaistažolės
Adutiškio g. 3/4
LT – 18110 Švenčionys 
Lietuva
Tel./faksas: +370 387 66470

Jeigu apie šį vaistą norite sužinoti daugiau, kreipkitės į vietinį registruotojo atstovą. 

UAB Švenčionių vaistažolės
Adutiškio g. 3/4
LT – 18110 Švenčionys 
Lietuva
Tel./faksas: +370 387 66470
                  

Šis pakuotės lapelis paskutinį kartą peržiūrėtas 2015-12-07


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

